TRITN ส่งซิกครึ่งปีหลังโตต่อหลังโชว์ผลงาน Q2 พลิกกำไร 29 ลบ. รับรายได้ธุรกิจก่อสร้างพุ่ง
TRITN ส่งซิกครึ่งปีหลังโตต่อหลังโชว์ผลงาน Q2/61 พลิกกำไร 29 ลบ. จากปีก่อนขาดทุน 13 ลบ. รับรายได้ธุรกิจก่อสร้างโต ส่วนงวด 6 เดือนพลิกกำไร 57 ลบ. จากปีก่อนขาดทุน 38 ลบ. 
15 ส.ค. 2561

บริษัท ไทรทัน โฮลดิ้ง จำกัด (มหาชน) จำกัด (มหาชน) หรือ TRITN รายงานผลการดำเนินงานงวดไตรมาส 2/2561 สิ้นสุดวันที่ 30 มิถุนายน 2561 ดังนี้

โดยปัจจัยที่ส่งผลให้บริษัทพลิกมีกำไร เนื่องจากรายได้จากธุรกิจก่อสร้างที่ปรับตัวเพิ่มขึ้นกว่า 502.51 ล้านบาท หรือเพิ่มขึ้นร้อยละ 436.83 จากช่วงเดียวกันของปีก่อน จากการรับรู้รายได้จากงานในมือ (backlog) คิดเป็นกำไรขั้นต้นราว 68.66 ล้านบาท โดยบริษัทฯ ได้มีการบริหารจัดการต้นทุนงานก่อสร้างได้อย่างมีประสิทธิภาพ
ด้านนางสาว หลุยส์ เตชะอุบล ประธานกรรมการบริหารของ TRITN เปิดเผยว่า ผลการดำเนินงานของบริษัทมีผลกำไรติดต่อกัน 3 ไตรมาส ซึ่งเป็นสัญญาณที่ดีว่าบริษัทดำเนินธุรกิจมาถูกทาง และเป็นผู้เชี่ยวชาญในสายงานที่ด้านที่ดำเนินการอยู่ ทำให้มั่นใจว่าในช่วงครึ่งหลังของปีนี้ภาพรวมของธุรกิจจะเป็นไปตามเป้าหมายที่วางไว้ และจะเติบโตขึ้นอย่างต่อเนื่องในอนาคต